शनिवार को छुट्टी का दिन था। इसलिए जीएम ऑफिस व साथ लगता सहायक का कार्यालय बंद थे। दोपहर लगभग 3 बजे वहां से निकल रहे किसी कर्मचारी ने कार्यालय से धुंआ उठते देखा। उसने तुरंत वहां मौजूद लोगों की इसकी सूचना दी। तत्काल संबंधित कार्यालय के कर्मचारी व जीएम को फोन किया गया। इसी बीच किसी ने फायर ब्रिगेड को फोन कर दिया, जिससे 3 गाड़ियां मौके पर पहुंचीं और आग पर काबू पाया। घटना की जानकारी मिलते ही एडीसी व रोडवेज के अन्य अधिकारी भी माैके पर पहुंचे तथा हालात का निरीक्षण किया। इस संबंध में जीएम से बात की तो उन्होंने बताया कि आग शॉर्ट सर्किट के चलते लगी है, लेकिन कोई अन्य कारण होगा तो कल जांच करेंगे। नुकसान का आंकलन भी देखा जाएगा। उन्होंने बताया कि कौन-कौन से दस्तावेज इस आग की चपेट में आए हैं, ये संबंधित कर्मचारी बताएंगे।